वाटर वर्क्स का साढ़े 4 करोड़ बकाया, कनेक्शन काटा
गोनियाना मंडी| गोनियानामंडी के वाटर वर्क्स का साढ़े 4 करोड़ रुपए का बिल ना भरे जाने पर मंगलवार को पॉवरकाम के उच्च अधिकारियों के इशारे पर यूनियन इंजीनियर कुलदीप सिंह ने कंनेक्शन काट दिया। वाटर वर्कस का कंनेक्शन काटे जाने कारण शहर निवासी वाटर वर्क्स के पीने के पानी से वंचित हो जाएंगे। जिससे लोगों की मुश्किलें बढ़ेंगी। सीवरेज बोर्ड बठिंडा ने उक्त बिल भरना था, लेकिन बकाया ना भरने पर कनेक्शन काटा है। नगर कौंसिल गोनियाना मंडी के प्रधान प्रेम कुमार अरोड़ा ने कहा कि बिल भरने की जिम्मेदारी सीवरेज बोर्ड और वाटर सप्लाई विभाग बठिंडा की है।
hin_Deva hin_Deva